شەفەق
نیوز/ دوو سەرچەوەی ئەمنی لە سەڵاحەدین و دیالە، ئمڕوو سێشەممە، خەوەردان ک دویەتیگ
لەوەر گرفتەیلیگ خیزانی خوەی سزان، و ئاگر گەورەیگ رەسیە دوکانەیلیگ بازرگانی، لە دوی
رویداو جیاجیا لە دوو پارێزگاگە.
سەرچەوەیگ
ئەمنی لە سەڵاحەدین ئەرا ئاژانس شەفەق نیوز وت: دویەتیگ لە تەمەن ١٨ ساڵان خوەی سزان
لەوەر گرفتەیلیگ خیزانی لە ناوچەی حەی تین لە دەورگرد قەزای دووزخورماتوو لە سەڵاحەدین.
وتیش:
دەسەڵاتەیل ئەمنی لێکۆڵینەوە لە رویداوەگە واز کردن، دیارییش کرد ک لێکۆڵینەوە سەرەتاییەیل
وەگورەی کەسوکارەیل دویەتەگە لەوەر گرفتەیلیگ وەرد خیزانەگەی خوەی کوشتیە.
لە دیالە،
سەرچەوەیگ ئەمنی وت: ئاگر گەورەیگ رەسیە دوکانەیلیگ بازرگانی لە حەی مفرەگ لە بەعقوبە.
سەرچەوەگە
ئەرا ئاژانس شەفەق نیوز وت: هووکارەیل ئاگرەگە لەوەر پلەی گەرمی و شۆرت کارەبایی بویە،
وتیش: تیمەیل وەرگری شارستانی توەنستن ئاگرەگە کپەو بکەن و نەیلن وەرەو ناوچەیل شانی
فراوان بوود.
